S-3484/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur T-kk-þgf E-kk-þgf P-x-x, kt. [...], [...], Reykjavík, fyrir eftirtalin umferðarlagabrot með því að hafa:

I.

Sunnudaginn 18. júlí 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist metýlfenidat 8,4 ng/ml og metadón 385 ng/ml) um Bíldshöfða í Reykjavík, þar sem lögregla stöðvaði aksturinn við Bíldshöfða [...].

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Laugardaginn 11. september 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist amfetamín 25 ng/ml, metýlfenidat 34 ng/ml og metadón 320 ng/ml) um Seljaveg í Reykjavík, þar sem lögregla stöðvaði aksturinn við Seljaveg [...].

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

III.

Föstudaginn 12. nóvember 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist metýlfenidat 120 ng/ml og metadón 300 ng/ml) um Hringbraut við Landsbókasafn Íslands – Háskólabókasafn í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

IV.

Miðvikudaginn 8. desember 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist fentanýl 91 ng/ml, metýlfenidat 430 ng/ml og metadón 310 ng/ml) um Kringlumýrarbraut við Kringluna [...]í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

V.

Sunnudaginn 28. nóvember 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist fentanýl 10 ng/ml, metýlfenidat 6,7 ng/ml og metadón 250 ng/ml) um Kringlumýrarbraut við Bolholt í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

VI.

Laugardaginn 25. desember 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni ákærða mældist amfetamín 30 ng/ml, fentanýl 9,1 ng/ml, metýlfenidat 19 ng/ml og metadón 125 ng/ml) um Vesturlandsveg til móts við [...] í Borgarbyggð, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafðiverið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. júlí 2022, var ákærði dæmdur í 2 mánaða fangelsi, skilorðsbundið til tveggja ára með dómi Héraðsdóms Reykjavíkur frá 6. desember 2021 meðal annars fyrir akstur undir áhrifum ávana- og fíkniefna.

Brot þau sem ákærði er sakfelldur fyrir nú samkvæm ákæruliðum 1- 3 voru framin fyrir uppsögu ofangreinds dóms og ber því að dæma honum hegningarauka er samsvari þeirri þyngingu refsingarinnar sem kynni að hafa orðið, hefði verið dæmt um þau brot í fyrra málinu, sbr. 78. gr.

Brot þau sem ákærði er sakfelldur fyrir samkvæmt ákæruliðum 4- 6 voru framin eftir uppsögu sama dóms og hefur hann því rofið skilorð dómsins frá 6. desember 2021.

Þrátt fyrir að um sé að ræða hegningarauka og skilorðsrof á fyrri dómi þykir eftir atvikum réttt að láta fyrri skilorðsdóm halda sér enda varða brot þau sem ákærði er dæmdur nú fyrirvarðaaðeins sektarrefsingu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 1.470.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 48 daga.

Með vísan til lagaákvæða í ákæru er ákærði sviptur ökurétti í 5 ár, frá 14. júní 2023 að telja.

Ákærði greiði 997.884 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknar fulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, T-kk-nf E-kk-nf P-x-x, greiði 1.470.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 48 daga.

Ákærði er sviptur ökurétti í 5 ár, frá 14. júní 2023 að telja.

Ákærði greiði 997.884 krónur í sakarkostnað.

H-kvk-nf S-kvk-nf B-kvk-nf